錶之銀河抽1檔 力阻金鎗六十4連霸?
2024年04月25日 11:53
東網電視
更多新聞短片
今屆冠軍一哩賽排位抽籤結果。
嚟到第7場1600米G1冠軍一哩賽,亦係馬王「金鎗六十」嘅傷愈復出戰,此駒已經連贏3屆,分別抽6、2同埋5檔,今次此駒就抽到7檔起步,睇吓會唔會用4個唔同檔位贏夠4屆啦。不過,「金鎗六十」今次亦要面對一匹4歲新星挑戰,就係伍鵬志馬房嘅「錶之銀河」,後駒上仗打吡大賽飲恨獲亞,今次初跑田草一哩,抽到1檔起步,而近年先後有「美麗傳承」、「詠彩繽紛」以1檔馬身分掄元,不能忽視。
另外,早前於杜拜無功而還嘅董事盃盟主「遨遊氣泡」,就由姚本輝親自抽到6檔,而兩匹「美麗」系賽駒「永遠美麗」、「美麗同享」分別抽11及4檔。外隊方面,日本代表「大宴重酬」抽10檔、「鑽彩」抽2檔、「傲蹄巴魯」排5檔,英國賽駒「勇大帝」就抽9檔。